**Naturen holder åbent hus på søndag i Vestskoven**

**Foreningen for bueskydning inviterer alle børn og voksne til bueskydning i Vestskoven på Naturens Dag søndag d. 8. september.**

Søndag d. 8. september står i naturens tegn, når Danmarks Naturfredningsforening og Friluftsrådet inviterer til Naturens Dag i hele Danmark.

I Albertslund har Foreningen for bueskydning kridtet banen op til Naturens Dag, hvor børnefamilier og andre kan komme og være Robin Hood for en dag. Man er også velkommen til at kaste sig over de mange andre aktiviteter, som skoven byder på – det er kun fantasien, der sætter grænser.

Børn i dag er kun halvt så meget i naturen, som deres bedsteforældre var, da de var børn, og det bekymrer Niels Nielsen, der er formand for Foreningen for bueskydning.

- Naturen har så meget at byde på, og det er vores ansvar at give det videre til vores børn. I dag inviterer vi børnene ud i naturen med bueskydning, men man kan lave alverdens ting i naturen. Det er vigtigt at gøre naturen til en del af børnenes hverdag, og det gør vi med Naturens Dag, siger Niels Nielsen.

På Naturens Dag går Danmarks Naturfredningsforening og Friluftsrådet sammen med lokalforeninger, kommuner, naturvejledere og mange andre om at åbne naturen op for børn og voksne.

Du kan læse meget mere om Naturens Dag på [www.naturensdag.dk](http://www.naturensdag.dk)

**Tid og sted:**

* Søndag d. 8. september, kl. 12-14
* Vestskoven: Herstedvestervej, 2620 Albertslund

**Program:**

* Kl. 12: Ankomst
* Kl. 12.15: Instruktioner i bueskydning
* Kl. 12.30: Bueskydning
* Kl. 14: Tak for i dag

**Faktaboks om Naturens Dag**

* Naturens Dag er Friluftsrådet og Danmarks Naturfredningsforenings mærkedag for naturoplevelser. Naturens Dag er støttet af Nordea-fonden.
* I 2018 deltog 190.000 børn fra skoler og institutioner i ugen op til Naturens Dag, mens op imod 60.000 troppede op om søndagen.

**Kontaktinformation**

Foreningen for bueskydning: Niels Nielsen, niels@foreningenforbueskydning.dk, 48 86 62 24